নাম পাল্টে ফেললেন ইলন মাস্ক! কেন?

কলকাতা: সোশ্যাল মিডিয়া এক্স-এ (টুইটার নামে পূর্বপরিচিত) নিজের নাম বদলে ফেললেন ইলন মাস্ক (Elon Musk)। এখন আর তাঁর প্রোফাইলের নাম ‘ইলন মাস্ক’ নয়, নতুন নাম হয়েছে ‘কেকিয়াস ম্যাক্সিমাস’ (Kekius Maximus)। প্রোফাইল ছবিও বদলেছেন তিনি, দিয়েছেন ‘পেপে দ্য ফ্রগ’ (Pepe the Frog) মিমের ছবি। ছবিতে দেখা যাচ্ছে, পেপে যোদ্ধার পোশাকে এবং তার হাতে ভিডিও গেমের জয়স্টিক।

উদ্ভয় কাজকর্মের জন্য সুপরিচিত মাস্ক। হঠাৎ নাম পাল্টে ফেলার কোনও কারণ জানাননি তিনি। তবে কিছুদিন ধরেই কেকিয়াস ম্যাক্সিমাস মিম কয়েন (Meme Coin) নিয়ে পোস্ট করছিলেন যা ক্রিপ্টোকারেন্সির (Crypto currency) বাজারে ইনভেস্টরদের জাগিয়েছিল। এবার নাম বদলের কয়েক ঘণ্টার মধ্যেই ওই মিম কয়েনের শ্রীবৃদ্ধি ঘটেছে ৫০০ শতাংশের বেশি।

আরও পড়ুন: ভারতীয় নার্সকে মৃত্যুদণ্ড দিল ইয়েমেন! কোন অপরাধের শাস্তি?

মিম কয়েন হল এক ধরনের ক্রিপ্টোকারেন্সি যা ইন্টারনেটের মিম, ট্রেন্ডের দ্বারা প্রভাবিত। বছর দুয়েক আগে একইভাবে মিম বাজারে শিবা-ইনুর কায়দার ডোজ কয়েনকে জনপ্রিয় খেলোয়াড় তৈরি করেছিলেন তিনি।

কেকিয়াস ম্যাক্সিমাস নামে আসলে কোনও চরিত্র নেই। পেপে দ্য ফ্রগ এবং ২০০০ সালে মুক্তি পাওয়া ‘গ্ল্যাডিয়েটর’ ছবির ম্যাক্সিমাস চরিত্রের মিশ্রণ। ছবিতে ওই চরিত্রে অসাধারণ অভিনয় করেছিলেন রাসেল ক্রো। প্রসঙ্গত, আমেরিকায় অল্টারনেটিভ ডানপন্থী দলগুলি পেপে দ্য ফ্রগের ছবি ব্যবহার করে। এটি প্রধানত ঘৃণার চিহ্ন হিসেবে ব্যবহৃত হয়।